CELEX: 32020R0633
Language: da
Date: 2020-05-08 00:00:00
Title: Kommissionens gennemførelsesforordning (EU) 2020/633 af 8. maj 2020 om midlertidige foranstaltninger som følge af covid-19-pandemien med henblik på godkendelse af elektroniske kopier af officielle originaldokumenter i forbindelse med ansøgninger om toldkontingenter for import af landbrugsprodukter på grundlag af en importlicensordning og ansøgninger om importlicenser for afskallet Basmati-ris

11.5.2020   
               
               
                  DA
               
               
                  Den Europæiske Unions Tidende
               
               
                  L 148/6
               
            
         KOMMISSIONENS GENNEMFØRELSESFORORDNING (EU) 2020/633
         af 8. maj 2020
         om midlertidige foranstaltninger som følge af covid-19-pandemien med henblik på godkendelse af elektroniske kopier af officielle originaldokumenter i forbindelse med ansøgninger om toldkontingenter for import af landbrugsprodukter på grundlag af en importlicensordning og ansøgninger om importlicenser for afskallet Basmati-ris
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 178 og 187, og
         ud fra følgende betragtninger:
         
                     (1)
                  
                  
                     Ved Kommissionens forordning (EF) nr. 1301/2006 (2) er der fastsat fælles regler for administration af toldkontingenter for import af landbrugsprodukter på grundlag af en importlicensordning.
                  
               
                     (2)
                  
                  
                     Ved Kommissionens forordning (EF) nr. 972/2006 (3) er der fastsat særlige bestemmelser for importen af afskallet Basmati-ris henhørende under KN-kode 1006 20 17 og 1006 20 98. Denne import er omfattet af et krav om fremlæggelse af en importlicens, inden produktet overgår til fri omsætning.
                  
               
                     (3)
                  
                  
                     Den nuværende covid-19-pandemi og de omfattende bevægelsesrestriktioner, der er indført i medlemsstaterne, udgør en ekstraordinær og hidtil uset udfordring for medlemsstater og operatører i forbindelse med udveksling af officielle dokumenter i overensstemmelse med EU-lovgivningen.
                  
               
                     (4)
                  
                  
                     Kommissionen understregede i sine »Retningslinjer for grænseforvaltningsforanstaltninger for at beskytte sundheden og sikre adgangen til varer og vigtige tjenesteydelser« (4) i forbindelse med covid-19, at det indre markeds smidige funktion ikke må bringes i fare i den nuværende situation.
                  
               
                     (5)
                  
                  
                     I henhold til artikel 5 i forordning (EF) nr. 1301/2006 er ansøgere, der ansøger om importlicens eller importrettigheder forpligtet til at bevise, at de har deltaget i handel med tredjelande inden for visse kategorier af landbrugsprodukter.
                  
               
                     (6)
                  
                  
                     Hvis det er nødvendigt for at administrere et bestemt importtoldkontingent, kan der ved Kommissionens forordning for det pågældende kontingent fastsættes yderligere betingelser. Ved Kommissionens forordning (EF) nr. 2535/2001 (5), (EF) nr. 1342/2003 (6), (EF) nr. 2305/2003 (7), (EF) nr. 969/2006 (8), (EF) nr. 1918/2006 (9), (EF) nr. 1964/2006 (10), (EF) nr. 1979/2006 (11), (EF) nr. 341/2007 (12), (EF) nr. 533/2007 (13), (EF) nr. 536/2007 (14), (EF) nr. 539/2007 (15), (EF) nr. 616/2007 (16), (EF) nr. 1384/2007 (17), (EF) nr. 1385/2007 (18), (EF) nr. 382/2008 (19), (EF) nr. 412/2008 (20), (EF) nr. 431/2008 (21), (EF) nr. 748/2008 (22), (EF) nr. 1067/2008 (23), (EF) nr. 1296/2008 (24), (EF) nr. 442/2009 (25), (EF) nr. 610/2009 (26), (EF) nr. 891/2009 (27) og (EU) nr. 1255/2010 (28) samt Kommissionens gennemførelsesforordning (EU) nr. 1273/2011 (29), (EU) nr. 480/2012 (30), (EU) nr. 1223/2012 (31), (EU) nr. 82/2013 (32), (EU) nr. 593/2013 (33), (EU) 2015/2076 (34), (EU) 2015/2077 (35), (EU) 2015/2078 (36), (EU) 2015/2079 (37), (EU) 2015/2081 (38) og (EU) 2017/1585 (39) er der fastsat sådanne yderligere betingelser såsom forpligtelsen for ansøgeren til at fremlægge dokumentation for operatørens »referencemængde« samt produktets oprindelse eller kvalitet.
                  
               
                     (7)
                  
                  
                     I henhold til artikel 2, stk. 2, i forordning (EF) nr. 972/2006 skal ansøgere, der ansøger om importlicenser, fremlægge bevis for, at de har udøvet handelsvirksomhed i rissektoren, samt et ægthedscertifikat for produktet udstedt af et kompetent organ i eksportlandet.
                  
               
                     (8)
                  
                  
                     Under den nuværende covid-19-pandemi er der indført omfattende bevægelsesrestriktioner i medlemsstaterne. Post- og kurertjenester oplever også forstyrrelser.
                  
               
                     (9)
                  
                  
                     En række medlemsstater og interessenter har meddelt Kommissionen, at sådanne restriktioner og forstyrrelser har haft alvorlige konsekvenser for deres mulighed for at fremlægge og modtage de officielle dokumenter, der kræves i henhold til forordninger, hvorved bestemte importtoldkontingenter og importen af Basmati-ris reguleres.
                  
               
                     (10)
                  
                  
                     I henhold til EU-lovgivningen om administration af toldkontingenter for import af landbrugsprodukter på grundlag af en importlicensordning og om forvaltning af importen af Basmati-ris skal ansøgninger om importlicenser og importrettigheder ledsages af originaldokumenter.
                  
               
                     (11)
                  
                  
                     For at undgå forstyrrelser i det indre marked bør der derfor midlertidigt gives tilladelse til et alternativ til at fremlægge officielle originaldokumenter i papirform. Dette alternativ bør ikke berøre operatørernes forpligtelse i henhold til EU-lovgivningen til at fremlægge originaldokumenter, når det er teknisk muligt.
                  
               
                     (12)
                  
                  
                     For at forenkle de administrative procedurer for medlemsstater og operatører i forbindelse med licensansøgninger under den nuværende covid-19-pandemi bør operatørernes forpligtelse til at stille en højere sikkerhed ved fremlæggelsen af en elektronisk kopi af et ægthedscertifikat midlertidigt suspenderes.
                  
               
                     (13)
                  
                  
                     Denne forordning bør finde anvendelse indtil den 31. juli 2020 for at lette procedurerne i forbindelse med licensansøgninger under den nuværende covid-19-pandemi. I betragtning af de oplysninger, der er modtaget fra en række medlemsstater, bør der træffes midlertidige foranstaltninger, som straks bør finde anvendelse. Denne forordning bør derfor træde i kraft dagen efter offentliggørelsen i Den Europæiske Unions Tidende.
                  
               
                     (14)
                  
                  
                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
                  
               VEDTAGET DENNE FORORDNING:
         
            Artikel 1
            
               1.   Ved denne forordning fastsættes der midlertidige foranstaltninger med henblik på godkendelse af en elektronisk kopi af de officielle originaldokumenter, der skal ledsage følgende ansøgninger:
               
                           a)
                        
                        
                           ansøgninger om importlicenser og importrettigheder for toldkontingenter, som forordning (EF) nr. 1301/2006 finder anvendelse på
                        
                     
                           b)
                        
                        
                           ansøgninger om licenser for import af afskallet Basmati-ris, der er omfattet af forordning (EF) nr. 972/2006.
                        
                     
            
               2.   Ved denne forordning fastsættes der også midlertidige foranstaltninger vedrørende kravet om sikkerhedsstillelse, hvis operatøren har fremlagt en elektronisk kopi af det originale ægthedscertifikat for den kompetente myndighed.
            
         
         
            Artikel 2
            
               1.   Officielle dokumenter, der skal ledsage ansøgninger om importlicenser eller importrettigheder, kan undtagelsesvis indgives i form af en elektronisk kopi af originalen af sådanne dokumenter.
               Med henblik herpå forelægger operatøren den kompetente myndighed en erklæring om, at det officielle originaldokument vil blive fremlagt så hurtigt som teknisk muligt og senest tre måneder efter:
               
                           a)
                        
                        
                           udløbet af den ansøgningsperiode, der gælder for de importlicenser eller importrettigheder for toldkontingenter, som forordning (EF) nr. 1301/2006 finder anvendelse på
                        
                     
                           b)
                        
                        
                           datoen for ansøgning om licenser for import af afskallet Basmati-ris, der er omfattet af forordning (EF) nr. 972/2006.
                        
                     
            
               2.   Når den licensudstedende myndighed har modtaget det officielle originaldokument, kontrollerer den, at dokumentet er i overensstemmelse med oplysningerne i den elektroniske kopi af det pågældende officielle dokument. Artikel 3 i forordning (EF) nr. 1301/2006 finder anvendelse i tilfælde af kopier med urigtige oplysninger.
            
         
         
            Artikel 3
            Uanset artikel 5, stk. 3, i forordning (EF) nr. 748/2008, artikel 5, stk. 2, i forordning (EF) nr. 610/2009, artikel 2, stk. 4, i gennemførelsesforordning (EU) nr. 82/2013 og artikel 8, stk. 4, i gennemførelsesforordning (EU) nr. 593/2013 kan de kompetente myndigheder udstede importlicenser, hvis der er fremlagt en elektronisk kopi af det originale ægthedscertifikat, uden at der til operatøren stilles krav om en højere sikkerhed.
         
         
            Artikel 4
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes indtil den 31. juli 2020.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 8. maj 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 347 af 20.12.2013, s. 671.
         
            (2)  Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (EUT L 238 af 1.9.2006, s. 13).
         
            (3)  Kommissionens forordning (EF) nr. 972/2006 af 29. juni 2006 om indførelse af særlige regler for importen af Basmati-ris og en midlertidig kontrolordning for fastsættelse af deres oprindelse (EUT L 176 af 30.6.2006, s. 53).
         
            (4)  C(2020) 1753 final af 16.3.2020.
         
            (5)  Kommissionens forordning (EF) nr. 2535/2001 af 14. december 2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter (EFT L 341 af 22.12.2001, s. 29).
         
            (6)  Kommissionens forordning (EF) nr. 1342/2003 af 28. juli 2003 om særlige gennemførelsesbestemmelser for ordningen med import- og eksportlicenser for korn og ris (EUT L 189 af 29.7.2003, s. 12).
         
            (7)  Kommissionens forordning (EF) nr. 2305/2003 af 29. december 2003 om åbning og forvaltning af EF-toldkontingentet for import af byg fra tredjelande (EUT L 342 af 30.12.2003, s. 7).
         
            (8)  Kommissionens forordning (EF) nr. 969/2006 af 29. juni 2006 om åbning og forvaltning af et EF-toldkontingent for import af majs fra tredjelande (EUT L 176 af 30.6.2006, s. 44).
         
            (9)  Kommissionens forordning (EF) nr. 1918/2006 af 20. december 2006 om åbning og forvaltning af et toldkontingent for olivenolie med oprindelse i Tunesien (EUT L 365 af 21.12.2006, s. 84).
         
            (10)  Kommissionens forordning (EF) nr. 1964/2006 af 22. december 2006 om detaljerede regler for åbning og forvaltning af et kontingent for import af ris med oprindelse i Bangladesh i henhold til Rådets forordning (EØF) nr. 3491/90 (EUT L 408 af 30.12.2006, s. 20).
         
            (11)  Kommissionens forordning (EF) nr. 1979/2006 af 22. december 2006 om åbning og forvaltning af toldkontingenter for svampekonserves fra tredjelande (EUT L 368 af 23.12.2006, s. 91).
         
            (12)  Kommissionens forordning (EF) nr. 341/2007 af 29. marts 2007 om åbning og forvaltning af toldkontingenter og om indførelse af en ordning med importlicenser og oprindelsescertifikater for hvidløg og visse andre landbrugsprodukter importeret fra tredjelande (EUT L 90 af 30.3.2007, s. 12).
         
            (13)  Kommissionens forordning (EF) nr. 533/2007 af 14. maj 2007 om åbning og forvaltning af toldkontingenter for fjerkrækød (EUT L 125 af 15.5.2007, s. 9).
         
            (14)  Kommissionens forordning (EF) nr. 536/2007 af 15. maj 2007 om åbning og forvaltning af et importtoldkontingent, der er tildelt Amerikas Forenede Stater, for fjerkrækød (EUT L 128 af 16.5.2007, s. 6).
         
            (15)  Kommissionens forordning (EF) nr. 539/2007 af 15. maj 2007 om åbning og forvaltning af toldkontingenter for æg og ægalbumin (EUT L 128 af 16.5.2007, s. 19).
         
            (16)  Kommissionens forordning (EF) nr. 616/2007 af 4. juni 2007 om åbning og forvaltning af EF-toldkontingenter for fjerkrækød med oprindelse i Brasilien, Thailand og andre tredjelande (EUT L 142 af 5.6.2007, s. 3).
         
            (17)  Kommissionens forordning (EF) nr. 1384/2007 af 26. november 2007 om gennemførelsesbestemmelser til Rådets forordning (EF) nr. 2398/96 for så vidt angår åbning og forvaltning af visse kontingenter vedrørende import i Fællesskabet af fjerkrækødprodukter med oprindelse i Israel (EUT L 309 af 27.11.2007, s. 40).
         
            (18)  Kommissionens forordning (EF) nr. 1385/2007 af 26. november 2007 om gennemførelsesbestemmelser til Rådets forordning (EF) nr. 774/94 for så vidt angår åbning og forvaltning af EF-toldkontingenter for import af fjerkrækød (EUT L 309 af 27.11.2007, s. 47).
         
            (19)  Kommissionens forordning (EF) nr. 382/2008 af 21. april 2008 om gennemførelsesbestemmelser for ordningen med import- og eksportlicenser for oksekød L 115 af 29.4.2008, s. 10).
         
            (20)  Kommissionens forordning (EF) nr. 412/2008 af 8. maj 2008 om åbning og forvaltning af et toldkontingent for import af frosset oksekød til forarbejdning (EUT L 125 af 9.5.2008, s. 7).
         
            (21)  Kommissionens forordning (EF) nr. 431/2008 af 19. maj 2008 om åbning og forvaltning af et toldkontingent for import af frosset kød af hornkvæg henhørende under KN-kode 0202 og for varer henhørende under KN-kode 0206 29 91 (EUT L 130 af 20.5.2008, s. 3).
         
            (22)  Kommissionens forordning (EF) nr. 748/2008 af 30. juli 2008 om åbning og forvaltning af et toldkontingent for import af frosset mellemgulv af oksekød henhørende under KN-kode 0206 29 91 (EUT L 202 af 31.7.2008, s. 28).
         
            (23)  Kommissionens forordning (EF) nr. 1067/2008 af 30. oktober 2008 om åbning og forvaltning af EF-toldkontingenter for import af blød hvede af anden kvalitet end høj kvalitet fra tredjelande og om undtagelsesbestemmelser til Rådets forordning (EF) nr. 1234/2007 (EUT L 290 af 31.10.2008, s. 3).
         
            (24)  Kommissionens forordning (EF) nr. 1296/2008 af 18. december 2008 om gennemførelsesbestemmelser for toldkontingenter for indførsel af henholdsvis majs og sorghum til Spanien og af majs til Portugal (EUT L 340 af 19.12.2008, s. 57).
         
            (25)  Kommissionens forordning (EF) nr. 442/2009 af 27. maj 2009 om åbning og forvaltning af fællesskabstoldkontingenter for svinekød (EUT L 129 af 28.5.2009, s. 13).
         
            (26)  Kommissionens forordning (EF) nr. 610/2009 af 10. juli 2009 om gennemførelsesbestemmelser for toldkontingentet for oksekød med oprindelse i Chile (EUT L 180 af 11.7.2009, s. 5).
         
            (27)  Kommissionens forordning (EF) nr. 891/2009 af 25. september 2009 om åbning og forvaltning af visse fællesskabstoldkontingenter for sukker (EUT L 254 af 26.9.2009, s. 82).
         
            (28)  Kommissionens forordning (EU) nr. 1255/2010 af 22. december 2010 om gennemførelsesbestemmelser for importtoldkontingenterne for »baby beef«-produkter med oprindelse i Bosnien-Hercegovina, Kroatien, Den Tidligere Jugoslaviske Republik Makedonien, Montenegro og Serbien (EUT L 342 af 28.12.2010, s. 1).
         
            (29)  Kommissionens gennemførelsesforordning (EU) nr. 1273/2011 af 7. december 2011 om åbning og forvaltning af visse toldkontingenter for indførsel af ris og brudris (EUT L 325 af 8.12.2011, s. 6).
         
            (30)  Kommissionens gennemførelsesforordning (EU) nr. 480/2012 af 7. juni 2012 om åbning og forvaltning af et toldkontingent for brudris henhørende under KN-kode 1006 40 00 til fremstilling af tilberedte næringsmidler henhørende under KN-kode 1901 10 00 (EUT L 148 af 8.6.2012, s. 1).
         
            (31)  Kommissionens gennemførelsesforordning (EU) nr. 1223/2012 af 18. december 2012 om fastsættelse af gennemførelsesbestemmelser for et importtoldkontingent for levende kvæg af en vægt på over 160 kg og med oprindelse i Schweiz som omhandlet i aftalen mellem Det Europæiske Fællesskab og Det Schweiziske Forbund om handel med landbrugsprodukter (EUT L 349 af 19.12.2012, s. 39).
         
            (32)  Kommissionens gennemførelsesforordning (EU) nr. 82/2013 af 29. januar 2013 om fastsættelse af gennemførelsesbestemmelser for et importtoldkontingent for tørret udbenet oksekød med oprindelse i Schweiz (EUT L 28 af 30.1.2013, s. 3).
         
            (33)  Kommissionens gennemførelsesforordning (EU) nr. 593/2013 af 21. juni 2013 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød (EUT L 170 af 22.6.2013, s. 32).
         
            (34)  Kommissionens gennemførelsesforordning (EU) 2015/2076 af 18. november 2015 om åbning og forvaltning af EU-toldkontingenter for import af fersk og frosset svinekød med oprindelse i Ukraine (EUT L 302 af 19.11.2015, s. 51).
         
            (35)  Kommissionens gennemførelsesforordning (EU) 2015/2077 af 18. november 2015 om åbning og forvaltning af EU-toldkontingenter for import af æg, ægprodukter og albuminer med oprindelse i Ukraine (EUT L 302 af 19.11.2015, s. 57).
         
            (36)  Kommissionens gennemførelsesforordning (EU) 2015/2078 af 18. november 2015 om åbning og forvaltning af EU-toldkontingenter for import af fjerkrækød med oprindelse i Ukraine (EUT L 302 af 19.11.2015, s. 63).
         
            (37)  Kommissionens gennemførelsesforordning (EU) 2015/2079 af 18. november 2015 om åbning og forvaltning af et EU-toldkontingent for import af fersk og frosset oksekød med oprindelse i Ukraine (EUT L 302 af 19.11.2015, s. 71).
         
            (38)  Kommissionens gennemførelsesforordning (EU) 2015/2081 af 18. november 2015 om åbning og forvaltning af toldkontingenter for import af visse kornarter med oprindelse i Ukraine (EUT L 302 af 19.11.2015, s. 81).
         
            (39)  Kommissionens gennemførelsesforordning (EU) 2017/1585 af 19. september 2017 om åbning og forvaltning af et EU-toldkontingent for fersk og frosset oksekød og svinekød med oprindelse i Canada og om ændring af forordning (EF) nr. 442/2009 og gennemførelsesforordning (EU) nr. 481/2012 og (EU) nr. 593/2013 (EUT L 241 af 20.9.2017, s. 1).